અમરાઇવાડી વિસ્તારમાં રહેતી એક વૃદ્ધાએ એસિડ પી લઇ જીવન ટૂંકાવી નાખતા પોલીસે આત્મહત્યાનો ગુનો દાખલ કરી સઘન તપાસ હાથ ધરી છે. પ્રાપ્ત માહિતી પ્રમાણે આ બનાવની વિગત એવી છે કે અમરાઇવાડી વિસ્તારમાં હાટકેશ્વર નજીક નાડીયાવાસ પાસે આવેલી શકરીબહેનની ચાલીમાં રહેતી મંગુબહેન રામાભાઇ નાડીયા નામના વૃદ્ધાએ પોતાના ઘરમાં મોડી રાત્રે એસિડ પી લેતાં તેને ગંભીર હાલતમાં એલ.જી. હોસ્પિટલ ખાતે સારવાર માટે ખસેડવામાં આવ્યા હતા જ્યાં સારવાર દરમ્યાન તેનું મોત થયું હતું.